Eduardo V.a Ingalaterrakoa

Eduardo V.a Ingalaterrakoa (Westminster, Ingalaterra, 1470eko azaroaren 4a – Londresko dorrea, ziurrenik 1483) 1483ko apirilaren 9tik ekainaren 26ra (78 egun) Ingalaterrako erregea izan zen.

 Bizitza 
Eduardo IV.aren semea izan zen. 1483ko apirilaren 9an, aita hil zelarik, Ingalaterrako errege bihurtu zen. Artean 12 urte besterik ez zuenez gero, osaba Rikardo, Gloucesterko dukearen babespean gelditu zen. Rikardo Gloucesterkoak, ordea, errege izateko irrika zuen, eta bai Eduardo, bai honen anaia Rikardo Shrewsburykoa (9 urtekoa), sasikotzat jo eta Londresko dorrean preso sarrarazi zituenJuan Antonio CASTRO JIMENEZ: Eduardo V, Rey de Inglaterra (1470-1483) Mcnbiografias.com. Harrezkero, bi anaiak ez ziren gehiago jendaurrean agertu, eta 1483ko udan hil zituztela uste daJulio MARTÍN ALARCÓN: Niegan la prueba que podría exculpar a Ricardo III de los crímenes de la Torre de Londres Laaventuradelahistoria.es.

Gaur egun arte, Rikardo III.a heriotz horien errudun jo izan da. Thomas Moreren arabera, James Tyrellek hil zituen bi umeak erregearen aginduz. Bertsio honetan oinarritu zen William Shakespeare Richard III antzerki lana (1592) idazteko. Hala ere, Rikardo III.aren ardurari eta gertaera horiei buruzko eztabaida bizia dago.

 Erreferentziak 

 Kanpo estekak 
  Eduardo V.a Ingalaterrakoaren biografia Englishmonarchs.co.uk

Kategoria:Ingalaterrako errege-erreginak
Kategoria:York etxea
Kategoria:Londrestarrak